Stór þáttur í starfsemi Matís tengist fiskeldi og eru rannsóknir á því sviði af ýmsum toga og unnin í samstarfi við bæði innlenda og erlenda aðila . Nýlega voru gangsettir verkefnavefir í tveimur Evrópuverkefnum sem Matís tekur þátt í . Annars vegar er um að ræða verkefnið Codlight-Tech þar sem markmiðið er að þróa nýja gerð ljósa til notkunar í sjókvíaeldi - en með því móti er ætlunin að koma í veg fyrir að þorskur verði kynþroska á eldistímanum . Kynþroski þorsks í eldi , það sem eldismenn kalla " ótímabæran " kynþroska , veldur stöðnun í vöðvavexti þar sem fiskurinn notar alla orku í þroska kynkirtla . Ennfremur er það óæskilegt að þorskurinn hrygni í sjókvíum þar sem þá getur átt sér stað blöndun erfðaefnis úr eldisfiski og villtum fiski . Eitt af meginmarkmiðum verkefnisins verður ennfremur að þróa " óléttupróf " fyrir þorsk - þ.e. að tæki til að greina á einfaldan hátt og með mikilli nákvæmni stöðu fiska m.t.t. kynþroska . Með því móti verður auðveldara fyrir eldismenn að skipuleggja eldi fram í tímann . Heildarvelta verkefnisins eru um 170 milljónir króna og stendur verkefnið í tvö og hálft ár og eru dr. Þorleifur Ágústsson hjá Matís og dr. Herve Migaud hjá háskólanum i Stirling í Skotlandi upphafsmenn verkefnisins . Hér er um að ræða mjög stórt verkefni sem styrkt er af Evrópusambandinu og með þátttakendum frá 16 Evrópulöndum . Tveir íslenskir vísindamenn eru þátttakendur í verkefninu , dr. Þorleifur Ágústsson hjá Matís ohf. og dr. Helgi Thorarensen hjá Háskólanum á Hólum . Frekari upplýsingar er að finna á heimasíðu verkefnisins sem unnin er í samvinnu við Háskólasetur Vestfjarða .